
Ministru kabineta noteikumi Nr. 111
Rīgā 2025. gada 18. februārī (prot. Nr. 7 32. §)
Grozījumi Ministru kabineta 2024. gada 16. janvāra noteikumos Nr. 51 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" reformu un investīciju virziena 1.1. "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.2.i. investīcijas "Videi draudzīgi uzlabojumi Rīgas pilsētas sabiedriskā transporta sistēmā" 1.1.1.2.i.2. un 1.1.1.2.i.3. saistīto pasākumu īstenošanas noteikumi"
Izdoti saskaņā ar Likuma par budžetu un finanšu vadību 19.3 panta pirmo un otro daļu
· Izdarīt Ministru kabineta 2024. gada 16. janvāra noteikumos Nr. 51 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" reformu un investīciju virziena 1.1. "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.2.i. investīcijas "Videi draudzīgi uzlabojumi Rīgas pilsētas sabiedriskā transporta sistēmā" 1.1.1.2.i.2. un 1.1.1.2.i.3. saistīto pasākumu īstenošanas noteikumi" (Latvijas Vēstnesis, 2024, 13., 164. nr.) šādus grozījumus:
· 1. Izteikt noteikumu nosaukumu šādā redakcijā:
· "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" reformu un investīciju virziena 1.1. "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.2.i. investīcijas "Videi draudzīgi uzlabojumi Rīgas pilsētas sabiedriskā transporta sistēmā" 1.1.1.2.i.2. saistītā pasākuma īstenošanas noteikumi".
· 2. Izteikt 1.1. apakšpunktu šādā redakcijā:
· "1.1. kārtību, kādā īsteno Eiropas Savienības Atveseļošanas un noturības mehānisma (turpmāk – atveseļošanas fonds) plāna 1. komponentes "Klimata pārmaiņas un vides ilgtspēja" reformu un investīciju virziena 1.1. "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.2.i. investīcijas "Videi draudzīgi uzlabojumi Rīgas pilsētas sabiedriskā transporta sistēmā" 1.1.1.2.i.2. saistīto pasākumu (turpmāk – investīcija) un tā ietvaros apstiprinātos projektus;".
· 3. Svītrot 5.1.4. apakšpunktu.
· 4. Svītrot 5.2. apakšpunktu.
· 5. Izteikt 6. punktu šādā redakcijā:
· "6. Investīcijai kopējais pieejamais atveseļošanas fonda finansējums ir 59 370 012 euro šādā sadalījumā:
· 6.1. Rīgas valstspilsētas pašvaldībai sešu mobilitātes punktu izbūvei Rīgas valstspilsētā – 27 642 762 euro;
· 6.2. "Rīgas satiksmei" ar mobilitātes punkta "Šķirotava" izbūvi saistītā tramvaja līnijas pagarinājuma 2,2 km garumā un trolejbusa līnijas pagarinājuma 0,3 km garumā izbūvei, transportmijas punkta un dispečerpunkta ēkas izbūvei Rīgas valstspilsētā – 28 075 000 euro;
· 6.3. Ādažu novada pašvaldībai mobilitātes punkta "Carnikava" izbūvei – 1 186 500 euro;
· 6.4. Saulkrastu novada pašvaldībai mobilitātes punkta "Saulkrasti" izbūvei – 2 465 750 euro."
· 6. Izteikt 11. punktu šādā redakcijā:
· "11. Investīcijas īstenošanai var iesniegt šādus projektus:
· 11.1. Rīgas valstspilsētas pašvaldība – sešu videi draudzīgu mobilitātes punktu izbūve Rīgas valstspilsētā;
· 11.2. (Svītrots)
· 11.3. "Rīgas satiksme" – ar mobilitātes punkta "Šķirotava" izbūvi saistīta tramvaja līnijas pagarinājuma 2,2 km garumā un trolejbusa līnijas pagarinājuma 0,3 km garumā un ar to saistītās infrastruktūras izbūve, tostarp transportmijas punkta un dispečerpunkta ēkas izbūve;
· 11.4. Ādažu novada pašvaldība – viena videi draudzīga mobilitātes punkta izbūve;
· 11.5. Saulkrastu novada pašvaldība – viena videi draudzīga mobilitātes punkta izbūve."
· 7. Izteikt 28. punktu šādā redakcijā:
· "28. Investīcijas ietvaros atbalstāmās darbības ir mobilitātes punktu, tramvaja un trolejbusa līnijas pagarinājuma (tostarp transportmijas punkta un dispečerpunkta) izbūves, pārbūves vai atjaunošanas izmaksas, kā arī ar to pieejamību un savienojamību saistītās sabiedriskā transporta un mikromobilitātes infrastruktūras izbūve, pārbūve un atjaunošana, tostarp lietojot viedus, digitālus un videi draudzīgus risinājumus Rīgas valstspilsētā un Pierīgā."
· 8. Svītrot 29.5. apakšpunktu.
· 9. Svītrot 29.6. apakšpunktu.
· 10. Svītrot 29.7. apakšpunktu.
· 11. Izteikt 29.12. apakšpunktu šādā redakcijā:
· "29.12. ar tramvaja un trolejbusa līniju pagarinājumu (tostarp transportmijas punkta un dispečerpunkta) izbūvi saistītu kontakttīkla materiālu iegādes un kontakttīklu izbūves, pārbūves un atjaunošanas izmaksas, kā arī saistītu elektroapgādes sistēmu – kabeļu trašu un apakšstaciju – izbūves, pārbūves un atjaunošanas izmaksas, tostarp saistībā ar jaudas palielināšanu, lai nodrošinātu to funkcionēšanu;".
· 12. Izteikt 29.15. apakšpunktu šādā redakcijā:
· "29.15. viedo, digitālo un videi draudzīgo iekārtu un aprīkojuma iegāde un uzstādīšana (tostarp elektroniskais tablo) saistībā ar tramvaja līnijas un trolejbusa līnijas izbūvi, lai nodrošinātu infrastruktūras funkcionalitāti un nodotu to ekspluatācijā;".
· 13. Izteikt 29.20.2. apakšpunktu šādā redakcijā:
· "29.20.2. tramvaja un trolejbusa līniju pagarinājuma izbūvei atbalsts tiek sniegts, ievērojot regulas Nr. 1370/2007 nosacījumus;".
· 14. Izteikt 40.2. apakšpunktu šādā redakcijā:
· "40.2. 100 procentus no kopējām attiecināmajām izmaksām šo noteikumu 29.1., 29.2., 29.3., 29.4., 29.9., 29.10.1., 29.10.2., 29.10.3., 29.11., 29.12., 29.13., 29.15. un 29.20.2. apakšpunktā minētajām izmaksām šo noteikumu 11.3. apakšpunktā norādītā projekta īstenošanai, piemērojot regulas Nr. 1370/2007 nosacījumus;".
· 15. Izteikt 44.2. apakšpunktu šādā redakcijā:
· "44.2. komercdarbības atbalsts netiek sniegts finansējuma saņēmējam, uz kuru attiecas līdzekļu atgūšanas rīkojums saskaņā ar regulas Nr. 651/2014 1. panta 4. punktu. Finansējuma saņēmējs tiek vērtēts uzņēmuma grupas līmenī, ņemot vērā visus ar to saistītos uzņēmumus."
· 16. Izteikt 44.3. apakšpunktu šādā redakcijā:
· "44.3. saņēmējam piešķiramais atbalsts nepārsniedz regulas Nr. 651/2014 4. panta 1. punkta "s b" apakšpunktā noteikto apmēru. Finansējuma saņēmējs tiek vērtēts uzņēmuma grupas līmenī, ņemot vērā visus ar to saistītos uzņēmumus;".
· 17. Izteikt 50. punktu šādā redakcijā:
· "50. Komercdarbības atbalsta nosacījumu uzraudzība:
· 50.1. regulas Nr. 1370/2007 4., 5., 6. un 7. pantā un 1. pielikumā noteikto komercdarbības atbalsta nosacījumu uzraudzību šo noteikumu 11.3.  apakšpunktā minētajam projektam saskaņā ar Sabiedriskā transporta pakalpojumu likuma 5. panta otrās daļas 4. punktu veic Rīgas valstspilsētas pašvaldība;
· 50.2. regulas Nr. 651/2014 komercdarbības atbalsta nosacījumu uzraudzību šo noteikumu 29.17. apakšpunktā minēto darbību īstenošanai, ņemot vērā šo noteikumu 42. punkta nosacījumus, nodrošina ministrija."
· 18. Svītrot 53. punktu.
· 19. Izteikt 62. punktu šādā redakcijā:
· "62. Šo noteikumu 11.1. apakšpunktā minētais projekts ir identificēts kā stratēģiski svarīgs projekts, kuram ministrija nodrošina pastiprinātus komunikācijas un publicitātes pasākumus."

